b"\n_START_ARTICLE_\nImperivm Civitas III\n_START_SECTION_\nNoves opcions de joc\n_START_PARAGRAPH_\nEn aquest nou videojoc, la gent ja no viu en cases familiars, sin\xc3\xb3 a grans edificacions on s'acumula gran quantitat de m\xc3\xa0 d'obra._NEWLINE_Segueixen existint tres estaments socials: els proletaris, els equites i els patricis. Cada un d'aquests estaments t\xc3\xa9 unes necessitats que cobrir i unes habilitats que permeten realitzar les activitats cada vegada m\xc3\xa9s sofisticades. _NEWLINE_Civitas III es beneficia del mateix motor gr\xc3\xa0fic que va ser utilitzat en el seu predecessor dotat d'un m\xc3\xa9s alt grau de detall. Destaca per la il\xc2\xb7luminaci\xc3\xb3, amb les ombres d'uns edificis sobre altres, junt a alguns efectes interessants jugant amb el sol o la nit que canvia com percep el jugador la imatge, quasi com si realment tingu\xc3\xa9ssim un sol en el monitor afectant-nos la visi\xc3\xb3._NEWLINE_Respecte a les textures, de prop tenen bon aspecte, amb fals relleu per donar sensaci\xc3\xb3 de 3D. Tanmateix, quan t'allunyes una mica i mires cap al fons, el canvi a baixa resoluci\xc3\xb3 del que queda en el fons, que s'acostuma a fer per reduir despesa de mem\xc3\xb2ria gr\xc3\xa0fica i GPU, \xc3\xa9s massa notable._NEWLINE_La c\xc3\xa0mera es pot moure lliurement amb el ratol\xc3\xad i fins i tot acostar-la per no perdre d'ull els diminuts, a la nostra vista, \xc3\xb2bviament, habitants de la nostra ciutat."